
O Volapükaflens Valpo’ 


Viens nämik e tuvatam töbons obis in län atimo, ab mutob koefön, das 
juitob vemo stomi koldik e flodi gödik, kel liföfükons koapi 


Datuval, ùn tim presenik, jinom binòn pöpedik in radion. Bü muls tel 
radionasesedöm Deutånik (Deutschlandfunk) äsesedon programı mu nitedik tefü 
el Johann Martin Schìeyer 


Äbinon jenav jänälik. Ün yel 1831 pämotöl, sökoy periodis difik mana 
nekòsòmikůn at Älifom dù dels fikulik pro pädanef. ab el Schleyer älabom 
cedis fimik, kelis laodiko ånotodom. Muf ela "Kulturkampf" (Kulturakomip) 
no äbinon flenöfik visü katulim - sekü atos Datuval älifidom mulis fol in 
fanäböp kodü predanotodi, ın kel idakipom stanedı ta sogädım 


Program at no ätefon te Volapüki, ab lifi lölöfik ela Schleyer. Volapük 
fùmiko pledon rouli gretik in lif oma, pato dù dil telid lifa omik e sekü atos. 
liloy mödikosi dö pük it. Flen oba Sebastian Hartwig äreidom potakadi de ob in 
Volapük. sodas lilanef äkanon lilòn püki pespiköl. Äplösenoy jenavi brefik 
püka dù lif Datuvala No ämäniotoy jenavi Volapüka pos dead oma, plaàamù 
måniort brefik dò revid ünù vels kildeg tumyela pepasetö! fa Arie de Jong 


Ab radionaprogram at äbmon legudik e mödikans ın Deutån. kels 
älilons oni. äkanons panunön dö vobod lomånanas bal okas. kela lif äbınon 
flunilabik ın rayun pükik 


E nu flen oba, Hermann Philipps nunom obi, das ùnù vigs tel. okanoy 
lilon radionapledi nog bali in Deutän tefü lif Datuvala' Propagid kion legudik"' 


Valikosi Gudikùn Oles ed Olikanes 


PLIN _SMALIK (XXVI 
(DIL _TELID) 
FA ANTOINE DE SAINT-EXUPÉRY 





"Äkömob ebo ad nünön ome das, to speladef obik, iplöpob vobi 
obik!" 


Nosi ägespikom säke oba, ab älüükom : 

"Id ob, adelo, ogetävob lomio . . . " 

Poso, glumaladäliko : 

"Binos go fagikumo . . . binos mödo fikulikum . . . " 

Vo äsenob, das bos nekösömik äjenon. Äzibradob omi äs cil 
smalik; e too äjinos obe, das äsadom penditiko ini gufur, nendas äkanob 
dunön bosi ad kipön omi . . . 

Älabom logedi fefik, vemo fagio peperöli. 

"Labob jipi olik. E labob bogi pro jip. E labob musuli . . . " 

Ed äsmilom ko glumaladäl. 

Ästebedob lunüpo. Äsenob, das ävedom pianiko vamikum. 

"O manil ! Eludredol . . . " 

Iludredom! Ab äsmilom sofiko : 

"Oludredob igo mödikumo asoaro . . . " 

Dönu äsenob peflodöl dub sen neplaädova. Ed äsuemob, das no 
äsufob tikamagoti, das neai plu ölilob smili at. Äbinos pro ob äs foned in 


däsärt. 


"O manil ! Vilob dönu lielön oli smilön . . . " 


Ab äsagom obe : 


"Aneito, yel bal upasetikon. Stel oba obinon kuratiko love top, kö 
äfalob ün yel lätik . . . " 


"O manil ! Binos drim badik, no-li? dinäds at dö snek e dö kolköm e 
dö stel..." 


Ab no ägespikom säki obik. Äsagom obe : 
"Utos, kel binos veütik, no logädon . . . " 


"Fümö !.. 


"Binos äs pro flor. If löfol flori, kel topon in stel semik, binos svidik, 
neito, ad logedön sili. Stels valik pefloridons." 


"Fümö!...! 


"Binos äs pro vat. Ut, keli egivol obe ad drinön äbinon äs musig, kodü 
pulit e jain . . . memol osi . . . vat ägudon." 


"Fümö !" 

Ologedol, ün neit, stelis. Binos tu smalik lomü ob ad jonön ole, kö 
topon stel obik. Binos gudikum so. Stel oba obinon pro ol bal stelas. Täno 
stelis valik oplidol ad logedön . .. Valiks obinons flens ola. E täno ogivob ole 
legivoti . . . " 

Äsmilom nogna. 

"Ha! o manil, o manil, plidob ad lilön smili at !" 


Kuratiko at obinon legivot obik . . . obinos äs pro vat . . . " 


"Kisi atos sinifon-li?" 
(Dil kilid okanols reidön ün mul balidkömöl) 

DOM IN KLERÄTALUSÜT (7) 
Koned fa el Johann Schmidt 


Söl Hausenstein plänom dinädi 





"Atosi ya esteifülob", el Hausenstein ägesagom. "Bü dels anik 
enokob ta domayan. Vom ze bäldik ämaifükof fenäti ed äsäkof obe 
muriko*: "Kisi vilol-li dunön is?" Ven inotükob ofe begi oba, ägespikof 
faviko: "Lödob is te as jikonöman söla Melling; om binom dalaban 
doma. Kisi üfo vilol-li sukön is? Sis menäds anik famüls: Melling 
elifons is; pals e lepals hisiöra oba ilifons is in dom. Kikodo logetol-li 
so bisariko ninio ini cem?" Täno, büä dönu äfärmükof fenäti, äsagof 
boso sofikumo: "Söl Melling seatom sis vigs fol in malädanöp, suno 
ye dönu ogekömom. Niludob, das dinäd binon veŭütik pro ol, kludo 
säkolös obe pos dels anik nüni fümik !" 


Dub atos omutob bleibön is in zif ad stebedön saunikami söla 
at. Dalob-li poso dönu visitön oli, ad nunön ole jenotis fovik ?" 


Söl Melling kolkömom söli Hausenstein e konom jenavi doma. 





"At binon pöträt mota obik. Edavedon zao pos krig ün 1870. 
Latikumo ibüedob menodön fotografoti primöfik at," el Melling äsagom 
plänölo, du ai nog ästadom in kofud. 


El Hausenstein äreafom äsvo ini balspikot, e kuratiko äkanoy 
lilön te setadilis anik: "Si ! - boso yunikum - fe - . Vö! Dinäd 
jenöfiko bisarik - ba mö yels deg - ". 


"Gevolös obe fino pläni kredabik !" el Melling äsagom skaniko. 

"Ag! Fredoböv, if kanoböv dunön atosi, o söl Melling ! Tän 
leno stadolöv in nefüm at," el Hausenstein ägespikom. "To bit at oba, 
komob is as foginan, e no kanob plänön bosi in tef at". 


"Binol man - " söl Melling äsvo äteifom vödi vemo neplütiki . . 
"binol vemo bisarik e magulol is rouli mana klänöfik. Mutob sagön ole, 

das ya ai edeimob käfedis e magivami, e neai ekredob onis. Ai 
esmililob, ven mot oba ikonof ün cilüp obik dinädis somik se tim yuna 
ofik". 


"Kisi ikonof-li ole dö atos?" dokan Hausenstein ävokädom 
dränölo.* "Ikonof-li ole bosi dö drims u dö jenots sümik?" 


"Nö! atosi no idunof", el Melling ägespikom, kel jiniko nu 
älönedikom* lölöfiko ad visitan bisarik at. Täno äflekom oki äl obs 
bofik. 


"Sevol ya -", äprimom koni oka, - das binobs is in dom ut, kel 
iduton lü pals mota obik. In fag pülik, us lä flumed nilü leglüg ettimo 
maketaplad gretik ätopon, kel zuo nog pägebon as zälaplad.* Ün yel 
alik, - so mot oba ikonof osi -, sirkud gretik sevädik ikomon dü vigs 
anik su zälaplad at. Limans sirkuda älifons mödadilo in lödavabs,* 
kels ästanons plödo fo tanäd gretik. Lefat oba ye isevädikom ya sis 
yels anik ko limans anik sirkudatrupa. Löpo in dom omik masadacems 
tel äbinons nen belödans e kludo mans anik sirkudatrupa älödoms ai 
dü kom sirkuda in cems at. Mans tel u kils älödoms in masadacem 
föfik. In cem pödik ye man küpädik älödom soeliko. Äspikom vemo 
nemödiko, e ven naedilo äbinom nekomik, mans votik äkonoms dinis 
vemo bisarikis valasotikis dö om. Mot oba icedof omi ba himagivani, 
ed ün prim isenälof dredi lo om, pato posä ivisitof ko pals ofik mö 
naeds anik plösenis sirkuda. Man at ägleipom ud älülogom dü sekuns 
anik limanis seimik sirkudatrupa ud igo pösodis se sog lüloganas. Pos 
atos mens at no fovo äkanons golön, no fovo äkanons mufükön okis; 
ud äsmilons, ädrenoms, äbitoms äsä nims ud äsä yegs, kuratiko bai vil 
mana at. In dom mota ye neai ädunom dinis somik; äbinom us vemo 
plütik, e so, pos yels anik mot obik e man yunik at äreafons ini flenam 
gudik". 


"Flenam at no ädavedükon-li mati menas yunik bofik!" el 
Hausenstein äsäkom nitedäliko. 








"Nö! nö! el Melling ägespikom. "Atos leno äkanon jenön. 
Man yunik at äbinom Lindänan, labü nem "Sinkah", .....Sülö! kis 
ejenon-li, o söl oba!" No stadol-li beniko?" 





Dokan Hausenstein idoseidom oki lefeniko sui stul: logod oma 
äbinon paelik e natemam* äträton fäkädi* vemik oma. 


"O ! el Sinkah !" ävokädom töbiko. 
Nu ob ästeifülob ad plänön pla om dinädi at ma mög gudikün. 


"O söl Melling !" äsagob, "dokan Hausenstein ekolkömom pos 
yels mödik eli Sinkah at in Lindän. Dub kolköm at egetom sevi dö pats 
doma olik e dö mot olik. Dub kods semik, kelis no vilob mäniotön is, 
no äkanom sagön pläni suemovik". 


"Ömna dins vemo bisariks jenons in vol," el Melling ävokädom 
stunölo. "E zuo leno kanob suemön, das söl Hausenstein ekipedom in 
mem oka igo soelotis* mu pülikünis". 


Spikot päropon dub geköm jikonömana, kel älüblinof vini e 
zigaris. Vütimo dokan Hausenstein dönu igetom boso süeni oka, ed 
älülogom obi danöfiko. Täno äsagom: "Bi dinäd at etuvedon oki so 
gudiko, kludo no fovo spikobsös dö dins paseta !" 


Jikonöman äfulükof väris e söl Melling älöpükom väri oka, 
sagölo pö atos: "Danob olis, o söls oba pro visit at! 


"E danob oli, o söl dokan pro vin gudik at! Drinobsös ad saun 
gudik obas !" 


Äfredob vemo, bi spikot nu ätefon dinädis nutima. Ibä sek 
visita leno äbaiädon ko vips oba. Ab is, komü söl Melling ämutobs 
jonön koteni tefü benosek jinik at. 


(Okanols reidön _fövoti konota ün mul balidkömöl) 








pressingly MURIKO sullenly 
FÄKÄD agitation NATEMAM breathing 
FLENAM friendship SOELOT a single detail 
LÖDAVAB a caravan ZÄLAPLAD an amusement park 


LÖNEDIKÖN (AD) to become adapted (to) 

SON PENOM LÜ MOT OKA (4) 
O mot löfik oba ! 


No plidob nifüpi. Kodü atos, jimatan ed ob desinobs ad 
ädön vigis anik len jol Pasifeanik, kö okanobs banön ün dels valik dis 





Ab no sevobs nog kiöpio otävobs. Mutobs sludön suno. In 
läns sulüdü kveator mens banons dü nifüpamuls, sevabo dü 
vamiküns yela. Svimans lifädons klüliko dili gretik dela nilü mel. Su 
melajol ai tänads dabinons, in kels kanoy säklotön oki. Läns valik de 
Mäxikän lü Cilän e Largäntän, keninükamü nisuls Lantiluänas, labons 
melajolis jönik. Ans melajolas at evedons vemo vogiks, äsä ut ela 
"Habana” ed ut Kubeäna. Jü bü yels nemödik, melajol ela "Acapulco" 
äbinon nemödo sevädik, ab fam onik egretikon aldeliko valöpo in vol. 





In el "Acapulco" lemödot kovenas nutimik dabinon. Lotidöps 
susnulädik e lemödot bordöpas dabinons. Kanoy loatön botis, u ad 
dunön lespatis, u ad päskarön. Kanoy muadön oki me dalogam 
länodas züamöpas. Ed ün soars kanoy golön lü baols, u balugiko 
juitön koldüli soara, e dalilön lidis me vög svidik, lügik u lelöfädik 
pekanitölis, e plökami gitara dugädöli onis. 


Ab vakens somik binons mu jeriks. In nifüp te vilobs tuvön 
soli; sekü atos mutobs välön topi nilikum. Spanyän u Litaliyän 
binons mögiks. Fümiko stom binon vamikum us, ka stom is! Fovo 
püks no binons säkäds, bi ob spikob Litaliyänapüki gudiko, e vom obik 
spikof i Spanyänapüki legudiko. Sosus orivobs lükömöpi obsik, 
osedob ole potakadi ! 


Valikosi Gudikün Ole sedom Peter. 

ALAN DALABON NEMU BALI! 





Fiìens muik oba dalabons bali; büsidans dalabons bali; 
röletans dalabons bali; julans mödik igo dalabons bali; jenöfo 
eremob daute obik pötü motedadel bali, bi ai ävilof dalabön bali; 
klüliko ob it dalabob bali. Dö kis spikob-li? Spikob dö stunidot 
valemik nunama delas obsik, sevabo : telefon polovik. 


Kanoy remön telefonis polovik valasotik valöpo. Ven äremob 
telefoni obik, no äbinon jerik, bi te ävilob dalabön oni ad telefonön 
flenis oba, e ad sedön ones vödanunilis. Anu jimatan oba dalabof 
bali, bi semikna vilof spikön obe ven vabob lü zif, ven remob 
viktualis in selidöp, u ven vilof sevön kiöpo binob ! Telefons polovik 
i binons frutiks pro voms, kels tävofs soaliko, ad gebön üfü riskäd 
pösodik. 


Son oba, votafiano, eremom telefoni polovik mu jeriki; medü 
on, kanoy getön bevüresodi, ed igo logedön programis televidik ! 


Ye telefons polovik, cedü ob, binons milags kaenava; binob 
mu fredik, das dalabob bali, e nendoto kanoy sagön ebo oti tefü 
pluamanum pösodas votik, kels i dalabons bali onas ! 

GUFO UTOGOU UOU OUV 
KÖLS DELA 

No suvo logob reinabobi. Ün del semik, pos rein tepik, 
älogob bobi jöna gretik, kel ästäänikon love sil lofüdao vesüdio. 
Alans ästunidons oni, bi äbinos äsif tanod kölas difik äzüonöv tali : 
redik, rojanik, yelovik, grünik, blövik, lindigotik, violätik. 


Ad memön kölis at ma leod veråtik, Volapükafiens te mutons lamòn 
setili brefik sökö! :- 


Renar rogik ye gretükom bluv: lindifa viodik 


Tàn okanons memosevòn kölis vel reinaboba nen fikul Fasiliko. no-li? 


